Article in Hindi: यदि समुद्र में तैरते समय, आप तेज़ बहाव में फँस सकते हैंI तब इससे बाहर निकलने का तरीका जानना आपकी प्राणरक्षा कर सकता है, अतः पानी में उतरने के पहले इन चरणों को भली भांति याद करने का प्रयास करेंI  घबराएं नहींI संभवतः, यह सबसे महत्वपूर्ण कदम हैI घबरा जाने से या हाथ पैर फड़फड़ाने से, आप पानी के बाहर नहीं आ पाएंगेI किनारे के साथ तैरेंI सीधे किनारे अथवा समुद्र की तरफ न तैरेंI इसके बजाय, तट के बिलकुल समानांतर तैरने का प्रयास करेंI ऐसे स्ट्रोक लगाएं जिनमें आपको सांस लेने का अवसर मिल सके I अपने सबसे शक्तिशाली स्ट्रोक लगाएं ताकि आपको सांस लेने का भरपूर समय मिल सकेI ऐसे में साइडस्ट्रोक, फ्रंट क्रॉल या ब्रेस्टस्ट्रोक अच्छे होते हैंI तेज़ बहाव से बाहर आ जाने तक तैरते रहेंI तेज़ बहाव से बाहर आने के लिए आपको काफी दूर तक तैरना पड़ सकता है, किन्तु कृपया तैरते रहेंI किनारे की तरफ तैने की जल्दबाज़ी में अपने सब किये कराये पर पानी मत फेर दीजियेI यदि संभव हो तो सहायता के लिए पुकारियेI यदि संभव हो, तो लाईफगार्ड को इशारा कीजिये या "सहायता" के लिए जितनी जल्दी हो सके चिल्लाइयेI किन्तु यदि ऐसा करने से आपकी सांस टूटती हो या आपको तैरना बंद करना पड़े, तब ऐसा "न" करें - बेहतर होगा कि आप तैरना जारी रखेंI यदि आप किसी ऐसी नदी में फँस जाएं जहाँ बहाव बहुत तेज़ हो और आपके डूबने का अंदेशा हो, इन चरणों का अनुपालन करें:  घबराएं नहीं और हाथ पैर न फड़फड़ायेंI तेज़ बहाव की ही तरह, यहाँ भी हाथ पैर फड़फड़ाने से आप पानी में और गहरे में जा सकते हैंI बराबर सांस लेते रहें एवं शांत रहेंI किनारे की तरफ तिर्यक तैरते हुए जाने का प्रयास करेंI यदि आप किनारे की ओर ९० अंश के कोण पर जाने का प्रयास करेंगे ता आपको तेज़ बहाव का अधिक सामना करना पड़ेगा, और आप जल्दी थक सकते हैंI इसके बजाय, किनारे की तरफ तिर्यक कोण पर जाएं ताकि आप बहाव के "साथ" तैर सकेंI बहाव के विरुध्ध न तैरेंI ऐसा करने में आप बहुत अधिक शक्ति इस्तेमाल करेंगे और नतीजा कुछ बेहतर नहीं निकलेगाI बहाव के विरुद्ध "सिर्फ" तभी तैरें जब बहाव की दिशा में कोई खतरा हो जैसे कि नोकीले पत्थर या झरनाI यदि बहाव बहुत तेज़ी से आपको अपने साथ ले जा रहा हो, तब अपने पैरों को बहाव कि दिशा में रखेंI इससे आप अपने सर को किसी पत्थर या किसी और रुकावट से टकराने से बचा सकेंगेI

Summary in Vietnamese:
Cách để thoát khỏi dòng chảy xa bờ. Cách để thoát khỏi vùng nước xoáy trên sông.